Petak, 24.4.2020.

PRIRODA I DRUŠTVO

Najprije da vas podsjetim na praćenje razvoja vaše mlade biljke. Ne zaboravite bilježiti opažanja tijekom razvoja u tablicu u radnoj bilježnici. Ne zaboravite fotografirati biljku (nakon 7 dana).

Da je normalna nastava (u školi) današnji sat iz PID bismo proveli na nekom travnjaku u blizini škole.

Obzirom da surađujemo na daljinu, putem prezentacije ćete se upoznati sa životom na travnjaku.

Naravno da možete ispred svoje kuće izaći na obližnji travnjak i malo ga promatrati (kukce, cvijeće…)

Zadatak 1.

Pogledaj prezentaciju o travnjacima (na početnoj stranici). Ako ti se ne otvori prezentacija, o životu na travnjacima možeš pročitati u udžbeniku na 38. i 39.stranici.

Zadatak 2.

Kad si upoznao/la biljke i životinje travnjaka možeš riješiti zadatke na sljedećoj poveznici:

<https://wordwall.net/hr/embed/7bfe1021a47546da83ada641db9b1954?themeId=1&templateId=5>

Zadatak 3.

Otvori svoju pisanku i napiši naslov ***Životna zajednica travnjaka.***

Odgovori na sljedeća pitanja:

1. Koja je razlika između livade i pašnjaka?

2. Što je sijeno, a što slama?

3. Zašto su pčele jako korisni kukci?

Napomena: nije potrebno prepisivati pitanja, samo odgovoriti punom rečenicom. Za odgovore na neka pitanja služi se udžbenikom na str. 38. i 39.

Učiteljici pošalji samo sliku odgovora na pitanja.

Uživaj u vikendu!

Pozdrav od učiteljice!